99 मीटर दूर जाकर गिरी गेंद, PSL में लाहौर कलंदर्स ने इस्लमाबाद युनाइटेड को 110 रन से हराया
: Rashid Khan's Amazing Helicopter Shot: Pakistan (PSL)  Lahore Qalandars vs Islamabad United Latest Video  राशिद खान ने हेलीकॉप्टर शॉट खेलकर गेंद को 99 मीटर दूर सिक्स के लिए पहुंचाया। हेलीकॉप्टर शॉट पूर्व भारतीय कप्तान महेंद्र सिंह धोनी का पसंदीदा शॉट रहा है
पाकिस्तान सुपर लीग (PSL)के खेले गए मैच में ऑलराउंडर राशिद खान ने हेलीकॉप्टर शॉट खेलकर गेंद को 99 मीटर दूर सिक्स के लिए पहुंचाया। हेलीकॉप्टर शॉट पूर्व भारतीय कप्तान महेंद्र सिंह धोनी का पसंदीदा शॉट रहा है। उनके बाद कई क्रिकेटर इस शॉट को खेलते हैं। अफगानिस्तान के स्पिन गेंदबाज राशिद खान कई बार हेलीकॉप्टर खेलते नजर आए हैं।
राशिद खान PSLमें लाहौर कलंदर्स की ओर से खेलते हैं। सोमवार को लाहौर कलंदर्स का मैच इस्लमाबाद युनाइटेड के साथ गद्दाफी स्टेडियम में था। लाहौर कलंदर्स की पारी के 19वें ओवर इस्लमाबाद युनाइटेड की ओर से टॉम करन रहे थे। इस ओवर की तीसरी गेंद ऑफ स्टंप के बाहर थी। गेंद छोटी भी थी। राशिद ने एक पैर को आगे निकालते हुए बल्ले को हेलीकॉप्टर की तरह घुमा गेंद को डीप मिडविकेट और लॉग ऑन के बीच में से छह रनों के लिए खेल दिया। गेंद 99 मीटर दूर जाकर गिरी। राशिद ने इस मुकाबले में 12 गेंदों में दो चौकों और एक छक्के की मदद से 18 रन की पारी खेली। राशिद ने इसके बाद गेंदबाजी में भी कमाल दिखाया और तीन ओवर में 8 रन देकर 2 विकेट हासिल किया।
लाहौर कलंदर्स ने इस्लमाबाद युनाइटेड को 110 रन से हराया
लाहौर कलंदर्स ने टॉस जीतकर पहले बल्लेबाजी करते हुए 20 ओवर में 7 विकेट के नुकसान पर 200 रन का स्कोर बनाया। लाहौर कलंदर्स की ओर से अब्दुला शाफिक ने 24 गेंदों पर 45 रन और फखर जमान ने 23 गेंदों पर 36 रन की पारी खेली। वहीं इस्लमाबाद युनाइटेड की ओर से टॉम करन ने 3 और शदाब खान ने 2 विकेट लिए।
वहीं जीत के लिए 201 रन के टारगेट का पीछा करने उतरी इस्लमाबाद युनाटेड की पूरी टीम 13.5 ओवर में 90 रन पर ढेर हो गई।